Հավելված 3

ՀՀ ներքին գործերի նախարարի

2024 թվականի « 20 »-ի N 928 -Ա հրամանի

**ԾՐԱԳԻՐ**

**ՀՀ ներքին գործերի նախարարության միգրացիայի և քաղաքացիության ծառայության տարածքային բաժինների փորձագետների կողմից իրականացվող աշխատանքների**

1. **Ներգրավման դեպքը և հիմնավորումները**

ՀՀ ՆԳՆ միգրացիայի և քաղաքացիության ծառայության վերակազմավորմամբ, աշխատանքների ծավալների ավելացմամբ պայմանավորված, անհրաժեշտություն է առաջացել Սևանի և Գյումրիի բաժիններում ներգրավել պայմանագրային հիմունքներով համապատասխան փորձագետներ ( թվով 2):

**2․** **Փորձագետին ներկայացվող պահանջները**

1. առնվազն միջնակարգ կրթություն.
2. հայերենի իմացություն․
3. աշխատանքային ստաժ չի պահանջվում․
4. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
5. համակարգչով և ժամանակակից այլ տեխնիկական միջոցներով աշխատելու ունակություն:

**3․ Աշխատանքների իրականացման ժամանակահատվածը**

Փորձագետը ներգրավվում է մինչև վեց ամիս ժամկետով

**4․ Աշխատանքների ակնկալվող արդյունքը**

1. Մասնակցել հարուցված վարույթների շրջանակներում անձի ինքնության պարզման աշխատանքների իրականացմանը.
2. Մասնակցել քաղաքացիներին, փախստականներին և քաղաքացիություն չունեցող անձանց անձը հաստատող փաստաթղթերի տրամադրման աշխատանքներին։

**5․ Հաշվետվությունների ներկայացման և դրանց գնահատման արդյունքների ամփոփիչ ժամկետները**

1. Փորձագետի կողմից կատարված աշխատանքների վերաբերյալ հաշվետվությունը ներկայացվում է եռամսյակային կտրվածքով՝ մինչև եռամսյակին հաջորդող ամսվա 5-ը։
2. Կատարված աշխատանքի արդյունքը գնահատվում է բավարար, լավ կամ գերազանց:

**6․ Աշխատանքների գնահատման չափանիշները**

1. անձը հաստատող փաստաթղթերի կազմում, տրամադրում․
2. դիմումների վերաբերյալ հարցումների կատարում, պատասխանների, եզրակացությունների, տեղեկանքների կազմում,
3. դիմումատուների անձը հաստատող փաստաթղթերի ձևակերպում։